De er skam venlige når man ringer til TDC, - altså når man laaaaangt om længe efter kø-slusen kommer igennem til en medarbejder. Søde og imødekommende, - det er de fleste og de forsøger at hjælpe så godt de kan. Der er dog meget irriterende og unødvendige reklamer og informationer imens man venter, - for ikke at snakke om den musak de spiller. Heftig!
Man ved dog hvornår man har en kompetent medarbejder i røret, (hurra)- andre snakker én efter munden og "sender én videre", - eller man bliver affejet med en masse om at der er "det og det" galt p.t., - men at de arbejder på sagen... Flot. De kan sågar henvise en til, at man blot skal vælge et tal i "mulighederne" for henvendelsen( efter at Kundeservice er gået hjem),  - som rent faktisk ikke ER en af mulighederne når man ringer. "Så skal du bare trykke...." - næ nej, det virker ikke - og det er til stadighed meget svært og tidskrævende at få fat i TDC. Træls når man står med en forbindelse som ikke virker og man ikke har forbindelse af nogen art til omverdenen.
Vi er netop gået væk fra at have fastnet-telefon (tror derved at kunne spare lidt) - og der blev tilsendt en ny HomeBox med et utal af kabler, ledninger og stik m.v.(standart-kasse), - som man slet ikke skal bruge ret meget af. I vejledningen var vist 3 forskellige stik, - vores så ikke ud som et af dem.
Jeg har skrevet og spurgt hvad man så gør med alt det, man ikke skal bruge?
Vil TDC have det igen? Er det meningen at man bare skal smide alt det ud?  Ja altså, - jeg undres...
Og hold da nu op hvor blev det efterfølgende en lang række af ikke-positive oplevelser for os, -  det varede i 8 dage, - før man I TDC "blev enige" om (eller blev de nu også det?), at nu VAR fejlen pludselig rettet - som jeg fik sms om, - uden at der havde været nogen på matriklen. 
Nårh ja, - de havde måske lavet noget kabel-arbejde et eller andet sted i nærheden, - men de kom ikke og lavede andet om/bedre. Man ved det ikke.
Alt det der undervejs var blevet nævnt og snakket om i telefon - og som teknikeren, som de sendte ud havde sagt skulle/(burde) ske, - tja det skete slet ikke og vi fik fx. ikke skiftet den old-gamle kabel-indgang som sidder udenfor, -selvom teknikeren med egne øjne så, at den faktisk (af anden tekniker fra tidl., er klæbet sammen med tape). 
Også det har jeg skrevet til TDC om - ingen reaktion. 
At vi stadig, når vi kigger på "Internetadgang" på computeren, også kan se mindst 3 andre HomeBox'e, blev heller ikke taget alvorligt, - andet end af teknikeren, der fortalte at det måtte man slet ikke kunne se.
Jeg har ringet mange gange til TDC, - jeg har skrevet mange gange til TDC, - og jooo de ringer da tilbage (for de er ikke meget for at sende svar tilbage), men de "får jo aldrig fat i én" der midt på dagen, - hvorefter de ligger en sms om, "at de har ringet og hvis man fortsat oplever problemer, så skal man kontakte dem".
Ak ja, så starter hele cirkusset forfra,... med at komme i kø-sluse,...vente - venter ...vente...og vente. Har endda oplevet at efter man har ventet i MEGET lang tid og endelig tror, at nu kommer man igennem, -tja så bliver man simpelthen "smidt af" linien. Så raser man altså...(Det er nu længe siden).
Man blir' så træt,... opgivende, - orker det ikke... Nu må det være som det er... Er det mon det TDC ønsker?
Spørgsmålet på om man får kompensation for de dage, hvor man så har været uden forbindelse...har TDC endnu ikke svaret på.
Nå, - men vores nye HomeBox og internetforbindelse fungerer altså nu... hurtigt Internet - jubiii,  - ved hastighedstest download: mlm. 3,77 helt op til 8,66 om aftenen og upload: 1,07 - og det håber jeg at den bliver ved med, så samarbejdet kan fortsætte på bedste vis.